**2021 – 2022 жылға арналған №6 «Көбелек» ересек тобының жылдық  есебі.**

**Жылдық есеп**

Биылғы жылы «Балапан» ересек тобында 25  бала бар. Оның ішінде 13 бала - қыздар, 12 бала - ұлдар. Жыл бойына балалармен  ұйымдастырылған іс-шаралардың барлығымен таныстырылды.

Бекітілген берілген жоспарға сәйкес 1 қыркүйек Білім күніне орай ата –аналармен әңгіме өткіздік . Балалар білім күніне арнаған шағын өлең шумақтарын орындады. «Біздің күн тәртібіміз», «Дені саудың – жаны сау» әңгіме, жеке кеңестер ата-аналар мен жүргізілді.

«Бала тәрбиесіндегі ата-ананың рольі» әңгіме жүргізілді. «Сіздің балаңыз балабақшаға келді» ата-аналар жиналысы өткізілді.

Ата- аналардың  қатысуымен «Алтын күз» ертеңгілігі  ұйымдастырылы. Мерекеге сай балалар ерекше өнер көрсетті, ата-аналар алғысын білдірді. Балалардың жалпы даму көрсеткіші  қыркүйек  айымен салыстырғанда  жылдың соңындағы  нәтижесінің   көрсеткіші өзгерген.Түстерді түгел ажыратады, салыстыра алады. Жыл мезгілдері туралы айта алады. Қоршаған орта туралы берілген ақпаратты қабылдап,  тәрбиешінің қимылын орындай алады. Геометриялық пішіндерді атай алады. Өлең жолдарын тәрбиешімен бірге мәнерлеп жаттай алады. Көмекті  қажет ететін балаларға  жекелей  көмек тәрбиешілер тарапынан көрсетіледі.

Қараша айында «Ертегілер еліне саяхат» кітаптар көрмесі болды. Түрлі тақырыпта жылжымалы папкалар дайындалды. «Ұшпа ауруы» жылжымалы папка қойылып, әңгіме жүргізілді.

Желтоқсан айында «Жаңа-жылға тарту» ертеңгілігі өткізілді. Балалар ертеңгілікке белсене қатысты. Өз ойларын толық жеткізе білді.

«Баланың отбасындағы орны» ата-аналарға арналған сауалнамалар таратылды.

Қаңтар айында «Отбасылық тәрбиенің құндылығы» атты ата-аналар жиналысы өткізілді. «Қыс қызығы» сурет көрмесі өтті. «Қызылша ауруы» жылжымалы папкалар қойылды.

Ақпан айында «Баланы үйде оқыту және тәрбиелеу» ата-аналарға арналған әдіскерлік кеңес берілді. «Желшешек ауруы» тақырыбына жылжымалы папкалар қойылды.

Наурыз айында аналар мерекесіне орай газет шығарылды, ата-аналар мерекелік ертеңгілікке қатысты.

«Наурыз тойы» көрмелер ұйымдастырылды. «Салт-дәстүр», «Қазақтың ұлттық ойындары» тақырыбында қызықты іс-шара болды.

Сәуір айында «Баланы үйде оқыту және тәрбиелеу» жеке ата-аналарға әдіскерлік кеңес берілді. «Көгілдір көктем» сурет көрмесі қойылды.

Мамыр айында «Біздің балалар не үйренді» тақырыбында ата-аналар жиналысы өткізілді. «Улы өсімдіктерден қорғану» ата-аналарға арналған кеңес өткізілді. « Шынықтыру шаралары» жылжымалы папка қойылды.

Балалардың сөздік қорлары жақсы. Өз жастарына сай. Өз ойларын жеткізе  алады. Сұрақтарға талап бойынша  жауап бере алады.

«Мына заманда ең басты мәселе - бала тәрбиесі. Біз балаларға салмақты тәрбие беруіміз керек. Баланың одан әрі білімін жетілдіре отырып, отбасына, еліне, жеріне деген сүйіспеншілігін арттыруымыз қажет. Бүгінгі қатал өмірде мейірімді әрі өз ісіне берік, сөзі мен ісі қатар жүретін азамат ету біздің міндетіміз.

Балаға жақсы мен жаманның, шындық пен өтіріктің, достық пен қастықтың арасын ажыратуға көмектесіп, тәрбиенің негізін салатын біз. Мәселен, менің тобымда 25 бала бар, осылардың барлығы менің балаларым, бәріміз бір үлкен жанұялармыз. Әрине әрбір баланың өзіндік сана-сезімі,ой-өрісі бар. Сондықтанда бәріне бірдей қарауға тырысамыз.

Тәрбиенің негізі балаға үйрету, түсіндіру, сана-сезімін жетілдіру. «Ұяда не көрсең, ұшқанда соны ілерсің» дегеңдей, біз бүгінгі балаларды жастайынан ұлтшылдыққа, намысшылдыққа, білімділікке тәрбиелеуіміз керек. Бала тәрбиесі – баршаның ісі.Отбасының да, балабақшаның да ең басты мақсат мүддесі біреу ол-заман талабына сай ұрпақ тәрбиелеу. Ең бастысы – тіліміз бен дінімізді жоғалтпасақ, өсіп келе жатқан ұрпаққа үлгі болады деп сенемін.